सीधी जिले के एक यात्री की ट्रेन से गिरने से मौत
जबलपुर रेलवे लाइन पर सनखेड़ा के पास सीधी जिले के एक युवक ट्रेन से गिरने से मौत हो गई। मृतक का नाम विपिन पिता अनिल मिश्रा (28) है। थाना प्रभारी रेणुका पारसे ने बताया मंगलवार सुबह रेलवे के चाबीमैन को डाउन-अप ट्रैक के बीच में मृतक पड़ा दिखा। पुलिस ने पंचनामा बनाया। मृतक के पर्स में रखे निजी कंपनी के कार्ड से उसके परिजन को सूचना दी। बुधवार सुबह मृतक का चचेरा भाई अशोक मिश्रा, मामा दिलीप तिवारी आएं। उन्होंने बताया मृतक विपिन 24 फरवरी को गांव से आंधप्रदेश काम करने जाने का कहकर निकला था।
hin_Deva hin_Deva